Na podlagi prve alineje drugega odstavka 24. člena in prve alineje prvega odstavka 50. člena Pravilnika o seznamu in izhodiščih za vrednosti medicinskih pripomočkov iz obveznega zdravstvenega zavarovanja (Uradni list RS, št. 4/20) je upravni odbor Zavoda za zdravstveno zavarovanje Slovenije na 34. redni seji 6. 12. 2024 sprejel

**Sklep o spremembah in dopolnitvah**

**Sklepa o določitvi cenovnih standardov medicinskih pripomočkov**

**iz obveznega zdravstvenega zavarovanja**

1. člen

V Sklepu o določitvi cenovnih standardov medicinskih pripomočkov iz obveznega zdravstvenega zavarovanja, št. 0072-55/2023-DI/1, z dne 18. 12. 2023, s spremembami in dopolnitvami št. 0072-15/2024-DI/1, z dne 15. 4. 2024, št. 0072-15/2024-DI/2, z dne 4. 6. 2024, št. 0072-15/2024-DI/4, z dne 18. 7. 2024, št. 0072-15/2024-DI/6, z dne 26. 8 2024, št. 0072-15/2024-DI/7, z dne 24. 9. 2024 in št. 0072-15/2024-DI/8, z dne 10. 10. 2024 se v Prilogi 1 »Seznam skupin, podskupin in vrst medicinskih pripomočkov s cenovnimi standardi« (v nadaljnjem besedilu priloga 1) v skupini *11. Medicinski pripomočki pri inkontinenci in težavah z odvajanjem seča* v podskupini *VI. Otroške plenice* pri medicinskem pripomočku *plenice za otroke do 30 kg* črta besedilo »do 30 kg«.

2. člen

V prilogi 1 se v skupini *12. Medicinski pripomočki pri sladkorni bolezni*:

* v podskupini *I. Medicinski pripomočki za določanje glukoze* črtata peta in šesta vrstica;
* v podskupini *II. Medicinski pripomočki za dajanje inzulina* črtata tretja in četrta vrstica.

3. člen

V prilogi 1 se v skupini *16. Medicinski pripomočki za sluh in govor*:

* v podskupini *II. Zunanji deli slušnih vsadkov* pri medicinskem pripomočku *1654* *procesor za kostno usidran slušni aparat* cenovni standard »4.106,25« EUR spremeni, tako da se po novem glasi »4.722,19« EUR;
* v podskupini *III. Drugi aparati*:
  1. pri medicinskem pripomočku *1651 aparat za boljše sporazumevanje za srednje in večje izgube sluha* cenovni standard »1.325,74« EUR spremeni, tako da se po novem glasi »1.750,00« EUR;
  2. pri medicinskem pripomočku *1639 aparat za omogočanje glasnega govora* cenovni standard »935,00« EUR spremeni, tako da se po novem glasi »1.005,00« EUR.

KONČNA DOLOČBA

4. člen

Ta sklep začne veljati naslednji dan po objavi na spletni strani Zavoda za zdravstveno zavarovanje Slovenije, uporabljati pa se začne 1. 1. 2025.

Št. 0072-15/2024-DI/9

Ljubljana, dne 6. decembra 2024

Zavod za zdravstveno zavarovanje

Slovenije

Irena Ilešič Čujovič

predsednica upravnega odbora